Internacia Instituto de Socia Historio

La Internacia Instituto de Socia Historio (nederlande: Internationaal Instituut voor Sociale Geschiedenis; mallonge: IISG) estas esplorinstituto kaj arkivejo en Amsterdamo pri socia historio. Ĝi kolektas arkivojn pri laboro, sociaj interrilatoj kaj sociaj movadoj. La esplorado estas tutmonda.

 Arkivoj 
Kiel arkivejo, la IISG kolektas arkivoj kaj informoj por esploristoj. La kolektoj aŭ apartenas al la IISG, aŭ estas uzopruntita de ekstera partio al la IISG. La instituto enhavas diversajn kolektojn, interalie la arkivoj de Karl Marx kaj Friedrich Engels, Provo, Socialdemokrata Laborista Partio, Partij van de Arbeid, Arthur Lehning, Karl Kautsky, Lev Trockij, Emma Goldman kaj la Rote Armee Fraktion.

 Eldonoj 
Kune kun Amsterdam University Press estas eldonata la Tijdschrift voor Sociale en Economische Geschiedenis (esperante: Revuo por Socia kaj Ekonomia Historio). Kune kun Cambridge University Press estas eldonata la International Review of Social History (esperante: Internacia Revuo de Socia Historio). Rete, IISG eldonas la Biografisch Woordenboek van het Socialisme en de Arbeidersbeweging in Nederland (esperante: Biografia Vortaro de Socialismo kaj la Laborista Movado en Nederlando, BWSA). BWSA enhavas biografietojn pri Nederlandaj socialistoj kaj membroj de maldekstraj sociaj movadoj.

 IISG kaj Esperanto 
IISG enhavas la arkivon de Esperanto Nederland kaj de la Federacio de Laboristaj Esperantistoj. Ankaŭ la arkivoj de diversaj esperantistoj troviĝas en IISG:

 F. B. E. ten Hagen;
 P. G. van der Plank.

BWSA enhavas biografiojn pri la sekvaj esperantistoj:

 Willem Drees;
 Frits Faulhaber;
 Lie Heijnen;
 Martina Gezina Kramers;
 Wijtze Nutters;
 Koos van Rees;
 Piet Schmidt;
 Theo Thijsen;
 Anke Weidema.

 Referencoj 

 Eksteraj ligiloj 

  /

Kategorio:Arkivoj en Nederlando
Kategorio:Socia historio
Kategorio:Esploraj institutoj en Nederlando